Katsin ahjuplaadi küpsetuspaberiga, ajasin kogu müslisegu laiali plaadile ja pistsin ahju kuskil 180 kraadi juurde. Umbes iga 7-8 minuti käisin segu läbi segamas, et kõik korralikult pruunistuks. Kuskil poole peal tükeldasin  mandlid väiksemateks tükkideks ja lisasin ka need müslisegusse. Kui müsli juba pruunikas oli (võis minna umbes tund või veidi rohkemgi- õige aeg sõltub paljuski ahjust, müsli kogusest ja koostisainetest), tõstsin ahjust välja ja lasin korralikult jahtuda. Mõnusalt krõbe tuli :) Jahtunud peast lisasin veel kuivatatud jõhvikad, kindlasti sobivad ka kõiksugu muud marjad-puuviljad.